Solothurn

**Soledurn** (, , , rätoromanisch *Soloturn*, lat.-kelt. *Salodurum,* umgangsprochlech *Soli*) isch d Houptstadt vom Kanton Soledurn, und isch en eigene Bezirk.

Soledurn bhauptet vo sich, es sig die schönschti Barockstadt vor Schwiiz. D Altstadt isch zwüsche 1530 und 1792 baut worde und isch wäge däm e Mischig vo Architektur-Stil us verschidene Ziite. Im Johr 2010 het Soledurn e chli meh as 16 duusig Iwohner gha.

Soledurn isch ar Aare und am Jurasüdfuess.

Sehenswürdigkeite z Soledurn si d Altstadt, dr *Zitgloggedurm*, d *St.-Urse*-Kathedrale und d *Jesuitechile*.
Ganz ir Nöchi vo Soledurn isch d *Verenaschlucht* mit dr *Einsidelei* und s Schloss *Waldegg*. Dr Gipfel vum Husbärg Wisseschtei erreicht me am bequemschte mit dr neue Gondelibahn.

## Gschicht
* ca. 14–37: Neu-Gründig vom wohl ehemols keltische *Salodurum* ir Ziit vom römische Kaiser Tiberius. Es isch e Marktfläcke im Bereich vom hütige *Stalde* bis ca. *Juden*-/*Schaalgass*. Um 300 muess wäge de Alemanne-Ifäll ä Befeschtigungs-Muur drum ume baut wärde. Überräschte dervo gits no z. B. uf em *Fridhofplatz*. Bi dr hütige *St. Urse-Kathedrale* schteit damals ä heidnische Tämpel. 
* 932: Gründig vom geischtleche *St.-Urse-Stift* dür d Burgunder-Königin Bertha
* ca. 1033: Soledurn isch zur Richsstadt worde
* 1218: Solothurn isch e freji Richsstadt, es cha jetz si Schultheiss säuber wähle. D Schtadt-Feschtig isch mittlerwile usbaut worde: Nach Norde und vor allem Oschte, aber au d *Vorschtadt* isch entschtande. Dr hütig *Zytglogge-Turm* isch no ne simple Beobachtigs-Turm; si unter Teil isch aber s öutischte no exischtierende Bauwärk vo dr Stadt.
* 1318 het d Schtadt-Befeschtigung anere Belagerig vom habsburgisch Herzog Leopold I. standghalte, und au d Gugler hei 1375 nume zwöi benachbarti Dörfer chönne brandschatze. 
* 1481 isch Soledurn dr Eidgenosseschaft biträte. Ungfähr glichzitig isch dr *Chrumm Turm* im Weschte baut worde.
* 1523–1533: Reformations-Wirre, Soledurn blibt aber letschtlech katholisch. I die Zit fallt dr Bau vom *Baseltor*.
* 1530–1792 het die französischi Botschaft bir Eidgenosseschaft in Soledurn residiert. I die Zit vom adlige Ancien Régime fallt dr Bau vo de *Schanze*, wo hüt z.&nbsp;T. no exischtiert und vo de vile Schlössli und Landsitze i dr Stadt und Umgäbig; au vo dr *St Urse-Kathedrale* vo 1776.
* Um 1800 si bim Kapuziner-Chloschter zwe Linde pflanzt worde. Das si hüt zäme mit einige wenige Bäum uf dr Schanze die öutischte Bäum i dr Schtadt. 
* Dr gross Usbau und s Wachstum vo dr Stadt isch nach dr liberale Revolution, ab em 19. Johrhundert, mit dr Induschtrialisierig passiert.
* Damit d Stadt wachse söll chöne, hät me ab 1835 aagfange in Etape Tail vo de Schanze abzbräche. Da hät dänn 1880 zum e nazionale Protescht gfüert. Wo me 1905 es witers Stuck vo de Schanze abgrisse hät, isch da de Uslöser gsi, för d Gründig vom Schwizer Haimatschutz.

## Bevöukerig
Quälle: Bundesamt für Statistik 2005

De Uusländeraateil isch 2010 bi 20,5 % gläge.

## Religion
29,6 % vo dr Iiwooner si im Johr 2000 evangelisch-reformiert gsii, 35,3 % römisch-katholisch.

## Politik
Bi dr Nationalrootswaale 2011 hät s das Ergebnis gää: BDP 3,1 %, CVP 14,1 %, EDU 0,2 %, EVP 1,0 %, FDP 21,7 %, GLP 6,4 %, GP 15,5 %, SP 22,4 %, SVP 12,8 %, Suschtigi 2,9 %.

Gmeindspresidänt isch dr Kurt Fluri (Stand 2019).

## Wirtschaft
D Arbetslosigkeit isch im Johr 2011 bi 3,1 % gläge.

## Sproch und Dialäkt
Bi dr Voukszellig 2000 hei vo de 15'489 Iiwohner 85,7 % Dütsch aus Hauptsproch aagää, 1,2 % Französisch, 3 % Italiänisch und 10,1 % angeri Sproche.

Dr hochalemannisch Dialäkt vo Soledurn ghört zu de Dialäkt vo dr Region Soledurn.

## Kultur
Sit 1966 findet all Johr Ändi Jänner z Soledurn s Soledurner Filmtäg statt. Vo 1990 bis 2000 isch im Palais Besenval a dr Aare unde s Kantonal Kulturzentrum Palais Besenval gsii.

### Soledurn und d 11
Soledurn het e spezielli Beziehig zur Zahl öuf: ir St.-Urse-Kathedrale hets öuf Altär und öuf Glogge, und zur Kathedrale ufe füert e Stäge mit 11 Stufe pro Abschnitt. E Soledurner Brauerei heisst *Öufi-Bier*.

Anderersits gits au vüu Mythe ums öufi. Zum Bischspüu isch Soledurn nid dr öuft Kanton gsi, wo dr Altä Eidgenosseschaft biträtä isch, sondern dr zäht.

### Fasnacht
D Soledurner Fasnacht foot nid wie a angerne Orte am 11. 11. (Martinstag) aa, sondern am 13. Januar, am Hilaridaag, aa. Ab denne heisst Soledurn «Honolulu» und d Rathuusgass heisst «Esusgass». Riichtig afoo duets am Schmutzige Donnschtig, am füfi am Morge mit dr Chesslete. S Tenue isch es wisses Nachthemmli, es rots Spitztuech und e wissi Zipfuchappe. Abem Füfi am Morge darf de mit diverse Lärmgrät, wie Rätschene und Gloggene «gchesslet» wärde. D Rute, wo gloffe wird, wird vom Oberchessler feschtgleit. Nächär goht me i ne Beiz go Mäusuppe ässe. Am Donnstig-Nomitag gits e Nochwuchs-Narreumzug, wo nume chlini Narre ond Närrine dörfe teilnäh. Am Sunntig gits de dr gross Umzug mit diverse Wäge, Guggene und Narre. Am Ziischtig gits denne es Reprise vom Sunntig. Agfüert wärde beidi Umzüg vom Tambureverein Solothurn und de letzt Teilnähmer isch immer dr Houptgassleischt. D Soledurner Fasnacht hört uf mit em Zapfestreich. Am Äschermittwuch wird de dr Böög verbrönnt.


Datei:Soleure cathedral.JPG|d St.Urse-Kathedrale
Datei:Soleure aar.JPG|d Aare


## Lueg au
Solothurn um 1755

## Literatur
* Claudio Affolter: *Solothurn: Architektur und Städtebau 1850–1920*. Lehrmittelverlag Kanton Solothurn, [Solothurn] 2003, ISBN 3-905470-18-7.
* Urs Amacher: *Heilige Körper. Die elf Katakombenheiligen des Kantons Solothurn.* Knapp Verlag, Olten 2016, ISBN 978-3-906311-29-6.
* Bruno Amiet: *Solothurnische Geschichte*. Band I. Stadt und Kanton Solothurn von der Urgeschichte bis zum Ausgang des Mittelalters. Vogt-Schild AG, Solothurn 1952.
* Ylva Backman: *Gräber bei St. Peter und St. Urs in Solothurn – von der Römerzeit bis ins Mittelalter*. In: *Archäologie und Denkmalpflege im Kanton Solothurn*. Heft 16, S. 61–70. Solothurn 2011, ISBN 978-3-9523216-6-9.
* Stefan Blank, Markus Hochstrasser: *Die Stadt Solothurn II*. Die Kunstdenkmäler des Kantons Solothurn, Band II. Hrsg. von der Gesellschaft für Schweizerische Kunstgeschichte GSK, Bern 2008. (Kunstdenkmäler der Schweiz Band 113), ISBN 978-3-906131-88-7.
* Felix C. Furrer (Hrsg.): *Solothurn: Bild einer Stadt*. Solothurn: Vogt-Schild, 1996. .
* 
* Rolf Max Kully: *Solothurnische Ortsnamen. Die Namen des Kantons, der Bezirke und der Gemeinden*. Solothurnisches Namenbuch 1. Drucksachenverwaltung/Lehrmittelverlag Kanton Solothurn, 2003, ISBN 3-905470-17-9.
* Stuart Morgan: *Vaubans Projekt zur Befestigung einer Schweizer Stadt.* In: *Cartographica Helvetica* Heft 1 (1990) S. 22–28 Volltext.
* Andrea Nold: *Ein Quartier an der Aare im römischen Solothurn*. In: *Archäologie und Denkmalpflege im Kanton Solothurn*. Heft 16, S. 47–60. Solothurn 2011, ISBN 978-3-9523216-6-9.
* Samuel Rutishauser: *Die Stadt Solothurn.* (Schweizerische Kunstführer, Nr.&nbsp;912/913, Serie 93). Hrsg. von der Gesellschaft für Schweizerische Kunstgeschichte GSK.&nbsp;Bern 2013, ISBN 978-3-03797-111-6.
* Urs Scheidegger: *Es war nicht immer so … In den Akten der Stadtammänner von Solothurn nachgeblättert*. Band I. Vogt-Schild Verlag, Solothurn 1985, ISBN 3-85962-073-8.
* Urs Scheidegger: *Es war nicht immer so … In den Akten der Stadtammänner von Solothurn nachgeblättert*. Band II. Vogt-Schild Verlag, Solothurn 1986, ISBN 3-85962-083-5.
* Benno Schubiger: *Die Stadt Solothurn I*. Die Kunstdenkmäler des Kantons Solothurn, Band I. Hrsg. von der Gesellschaft für Schweizerische Kunstgeschichte GSK. Wiese Verlag, Basel 1994, (Kunstdenkmäler der Schweiz Band 86), ISBN 3-909164-08-0.
* *Solothurn – Beiträge zur Entwicklung der Stadt im Mittelalter*. Kolloquium vom 13./14. November 1987 in Solothurn. Veröffentlichungen des Instituts für Denkmalpflege an der Eidgenössischen Technischen Hochschule Zürich, Band 9, Verlag der Fachvereine, Zürich 1990, ISBN 3-7281-1613-0.
* Thomas Wallner: *Solothurn – eine schöne Geschichte! Von der Stadt zum Kanton.* 3., überarbeitete Ausgabe. Staatskanzlei des Kantons Solothurn, [Solothurn] 1993.
* Erich Weber (Hrsg.): *Quer zum Fluss – Die Solothurner Aarebrücken*. Schriftenreihe Historisches Museum Blumenstein, Nr. 2. Solothurn 2008.

## Weblink

* www.stadt-solothurn.ch

## Fuessnote